Вирма
Вирма (, ) малена је река која протиче преко централних делова Мурманске области на крајњем северозападу европског дела Руске Федерације. Свој ток започиње у мочварном подручју на обронцима Коперварака на надморској висини изнад 280 метара. Протиче преко подручја обраслог четинарским шумама, обале су јој местимично замочварене, а на једном мањем делу у доњем делу тока у кориту су приметни мањи брзаци. Након 27 km тока улива се у језеро Ловозеро на његовој северозападној обали. Припада басену реке Вороње и Баренцовог мора.

Површина сливног подручја реке Вирме је око 167 km². Целом дужином свога тока протиче преко територије Ловозерског рејона, а једино насељено место кроз које протиче је село Ловозеро.

Види још 
 Баренцово море
 Ловозерски рејон
 Ловозеро (Мурманска област)

Референце

Спољашње везе 

  -{Государственный водный реестр РФ: река Вирма}-
 -{Ресурсы поверхностных вод СССР: Гидрологическая изученность. Т. 1. Кольский полуостров/ Под ред. Ю. А. Елшина. — Л.: Гидрометеоиздат, 1969. — 134 с.}-

Реке Русије
Мурманска област
Слив Баренцовог мора